Data was extracted from:https://www.infomed.co.il/treatments/root-canal-procedure/

טיפול שורש (Root Canal Procedure)
ערוץ רפואת שיניים
4 דקות קריאה
כללי
שאלות ותשובות
מאמרים
ד"ר ניר פילוסוף
073-7583320
צור קשר
קראו עליי
מה זה טיפול שורש
טיפול שורש הוא טיפול שיניים אשר מטרתו לתקן שן פגועה, עקב הרס הדרגתי של שכבות השן- הזגוגית, הדנטין ומוך השן. לרוב הרס השן נגרם עקב ריבוי של עששת.
כאשר עששת חודרת את רקמות השן החיצוניות ומגיעה עד למוך השן - הרקמה הפנימית שמכילה עצבים וכלי דם, הדרך היחידה לטפל בה לפני שתהיה דלקת ופגיעה קבועה ברקמת העצם הינה על ידי טיפול שורש.
טיפול שורש כולל פתיחה של השן, סילוק העששת, סילוק המוך וניקוי תעלות השורש, ולבסוף מילוי השן בחומר מיוחד לסתימתה. הטיפול החלופי לטיפולי שורש היא עקירת השן. סימנים לפגיעה בשן הם כאבים, נפיחות בפנים או בצוואר, חור בשן, רגישות לקור/חום, נפיחות בחניכיים ועוד.
הכנה לטיפול
לרוב טיפול שורש מתבצע תחת הרדמה מקומית בלבד, למרות שכיום ניתן לבצע אותו אף תחת הרדמה כללית. לעיתים ניתן לבצע טיפולי שורש ללא הרדמה בכלל, זאת במידה והשן איבדה את החיות שלה (כלומר בשל הרס של העצבים כבר לא תהיה תחושה).
לפני טיפול שורש נדרש לרוב לבצע צילום רנטגן של השיניים, ולעיתים נדרש צילום מיוחד (צילום פנורמי או צילום CT תלת מימדי), זאת על מנת לאבחן במדויק את המחלה בשן. באנשים בריאים בדרך כלל אין צורך בהכנות נוספות מיוחדות לפני הטיפול. אנשים בעלי סיכון מוגבר לפתח דלקת של מסתמי הלב (אנדוקרדיטיס), כגון בעלי מסתמים מלאכותיים וכדומה, צריכים ליידע על כך את רופא השיניים על מנת לקבל מנת אנטיביוטיקה לפני ביצוע טיפול שורש. אנשים בעלי היסטוריה רפואית של בעיות קרישת דם יתבקשו לבצע בדיקות דם לתפקודי קרישה לפני טיפולי שורש, שכן נמצאים בסיכון יתר לדימום.
ההליך הטיפולי
טיפול שורש נעשה במרפאת השיניים בתנאים סטריליים,
על ידי רופא שיניים כללי
או רופא שיניים
מומחה לטיפול שורש (אנדודונט)
. לעיתים הטיפול מתמשך ליותר מפגישה אחת ואף מספר פגישות במרפאה.
המטופל מקבל זריקת הרדמה מקומית לאזור המבוקש, בדומה לטיפול שיניים רגיל (לעיתים יש צורך בהרחבה של טווח ההרדמה). השלב הראשון בטיפול שורש, כולל את פתיחת זגוגית השן והוצאת העששת שהצטברה בשן ובסביבתה, על ידי כלים מיוחדים. בהמשך, רקמת מוך השן מסולקת, וניקוי מקיף של תעלות השורש מתבצע.
בכדי לייעל את ההליך הטיפולי ועל מנת לשפר את פרוגנוזת הטיפול  מסתייע האנדודונט במיקרוסקופ טיפולי ייעודי אשר מקל ומפשט את הטיפול.
במקרה וניתן לסיים טיפול שורש בפגישה יחידה, הרופא מחדיר חומר מיוחד לסתימת התעלות, שתפקידו למנוע התרבות חיידקית נוספת באזור השורש. לסיום הרופא מבצע איטום רגיל של השן (סתימה). במקרים בהם הרופא מחליט לפצל את הטיפול למספר פגישות (למשל לצורך המתנה לריפוי הדלקת המקומית), הרופא ימלא את התעלות בחומר חיטוי ויניח סתימה זמנית, עד לביצוע מאוחר יותר של איטום קבוע. משך כל פגישה כשעה.
טיפול שורש נעשה במרפאת השיניים בתנאים סטריליים,
על ידי רופא שיניים כללי
או רופא שיניים
מומחה לטיפול שורש (אנדודונט
). לעיתים הטיפול מתמשך ליותר מפגישה אחת ואף מספר פגישות במרפאה.
המטופל מקבל זריקת הרדמה מקומית לאזור המבוקש, בדומה לטיפול שיניים רגיל (לעיתים יש צורך בהרחבה של טווח ההרדמה). השלב הראשון בטיפול שורש, כולל את פתיחת זגוגית השן והוצאת העששת שהצטברה בשן ובסביבתה, על ידי כלים מיוחדים. בהמשך, רקמת מוך השן מסולקת, וניקוי מקיף של תעלות השורש מתבצע.
במקרה וניתן לסיים טיפול שורש בפגישה יחידה, הרופא מחדיר חומר מיוחד לסתימת התעלות, שתפקידו למנוע התרבות חיידקית נוספת באזור השורש. לסיום הרופא מבצע איטום רגיל של השן (סתימה). במקרים בהם הרופא מחליט לפצל את הטיפול למספר פגישות (למשל לצורך המתנה לריפוי הדלקת המקומית), הרופא ימלא את התעלות בחומר חיטוי ויניח סתימה זמנית, עד לביצוע מאוחר יותר של איטום קבוע. משך כל פגישה כשעה.
סיכונים בטיפול
סיכונים כלליים בטיפול שורש:
זיהום - לרוב שטחי ומטופל באופן מקומי, אולם לעיתים נדירות עלול להתפתח לזיהום משמעותי יותר שעלול לחדור לזרם הדם (ספסיס), למסתמי הלב (אנדוקרדיטיס) ועוד, ולעיתים נדירות מצריך פתיחה מחדש של האזור לסילוק הפסולת החיידקית.
דימום - בעיקר באזור הטיפול כתוצאה מטראומה מקומית לרקמה. דימום יכול להתרחש מיד לאחר טיפול שורש, עד 24 שעות לאחריו ובמקרים נדירים ביותר לאחר שבועות או חודשים. הדימום נוצר כאשר כלי דם קטן בחניכיים נפתח ומדמם. במקרים בהם הדימום הוא רב יש צורך בניקוז אולם זהו מצב נדיר.
סיכוני ההרדמה - לרוב תופעות הקשורות לרגישות יתר לתרופות ההרדמה (תגובה אלרגית). לעיתים נדירות מאד תתכן תגובה חמורה של ירידת לחץ דם (שוק אנפילקטי).
סיכונים ספציפיים של טיפול שורש:
פגיעה עצבית בתעלת העצב - פגיעה שעלולה לגרום לאובדן חלקי או מלא של חוש הטעם- נדירה.
כאבים אחרי טיפול שורש - יש או אין?
אין צורך להישאר בהשגחה לאחר טיפול שורש. יש להימנע מאכילה או שתייה במשך של כשעתיים לאחר מכן, עד לחלוף השפעת ההרדמה.
לאחר טיפול שורש עשויים להיות כאבים באזור, בייחוד ביממה הראשונה, וניתן להשתמש במשככי כאבים על פי הצורך. האזור עשוי להיות נפוח למשך מספר ימים.
רגישות לחום/קור עקב חשיפת השורש עשויה להתמשך לפרק זמן מסוים אולם חולפת.
על מנת להשיג תוצאות מיטביות לאחר טיפול שורש, יש לשמור על היגיינת פה קפדנית, הכוללת צחצוח שיניים, ניקוי יסודי בחוט דנטלי ועם אביזרי ניקוי מיוחדים.
בשן שעברה טיפול שורש יש צורך לעיתים קרובות בשיקום השן לאחר הטיפול, זאת על ידי הנחת מבנה מגן על השן מפני עששת (לעיתים באמצעות כתר), על מנת למנוע שבירה של השן או זיהום חוזר, שיכולים לגרום לאובדן השן.
במידה וישנה עליית חום, כאבים חזקים מאד, דימום או הפרשה מקומית מהפה יש לפנות מידית לרופא. לעיתים הרופא ימליץ על לקיחת אנטיביוטיקה לאחר טיפול שורש, במידה וקיימת דלקת או זיהום מקומי.
הערך אושר על ידי
פרופ' זיו מזור
, מומחה לפריודונטיה, מנהל מרפאה רב תחומית ומרכז לטיפולי חניכיים והשתלות שיניים בתל אביב.